Folco de Baroncelli-Javon

Lo marqués en Folco de Baroncelli-Javon (Folcohttp://www.felibrige.org/2019/10/anniversari-de-la-neissenco-de-folco-de-baroncelli//Folcòhttp://www.felibrige.org/2019/11/cent-cinquantenaire-de-baroncelli/ de Baroncelli/Barouncèllihttps://biblio.cieldoc.com/presso/integral/pres0251.pdf en nòrma mistralenca; Ais de Provença, lo 1 de novembre de 1869 – Avinhon lo 15 de decembre de 1943) fuguèt un aristocrata occitan, un escrivan e poèta felibrenc provençau, èra tanben manadièr e gardian.

Poèta de consciéncia politica fòrta, fuguèt un grand defensaire dau pòble e dei tradicions camarguencas
Pròche de Frederic Mistral e de Josèp Romanilha, fondèt amb elei  lo jornau dau Felibritge: L'Aiòli.

Biografia
Apertenent dau costat de son paire a una vielha familha florentina installada en Provença tre lo sègle XV, naissèt a Ais de Provença, mai fuguèt batejat a Avinhon ont sa familha possediá lo Palais dau Rore. Sei grand mairaus èran d'aristocratas nimesencs qu'encara parlavan provençau malgrat la substitucion de la lenga per lo francés dins las classas aristocraticas a aquesta epòca. Partejèt son enfància e sa joinessa entre Arle , Nimes e Bolhargues. Comencèt d'escriure en occitan a l'atge de 18 ans e durant sei estudis a Nimes, encontrèt Frederic Mistral que li confisèt la direccion de L'Aiòli, lo jornau dau Felibritge. A Bolhargues, en pichòta Camarga, au Castèu de Bèla Còsta, au contacte dei cavaus e dei buòus, s'enamorèt de la vida deliura mai dura de gardian, e aquistèt la "fe dei buòus". Tanlèu desliurat de la tutèla familhala, venguèt manadièr e s'installèt au mas de l'Amarèu, près dei Santei Marias de la Mar.
Ailà fondarà la Manada santenca <Manado santenco> e esposarà la filha d'un proprietari de Castèunòu de Papa que li donarà tres filhas.

Veire tanben
Articles connèxes
Crotz de Camarga
Nacion Gardiana
Liames extèrnes
 Bovina, a la seguida del Marques - Occitanica eAnem / CIRDOC 
 Biografia de Folco de Baroncelli-Javon, i, Mémoires de Pays
 Nacion gardiana < Nacioun gardiano>

Categoria:Personalitat provençala
Categoria:Escrivan occitan del sègle XIX
Categoria:Escrivan occitan del sègle XX
Categoria:Poèta occitan
Categoria:Majorau dau Felibritge
Categoria:Literatura provençala
Categoria:Escrivan dau país d'Ais
Categoria:Noblesa occitana
Categoria:Escrivan francés del sègle XIX
Categoria:Escrivan francés del sègle XX
Categoria:Naissença en 1869
Categoria:Naissença a Ais de Provença
Categoria:Naissença dins lei Bocas de Ròse
Categoria:Decès en 1943
Categoria:Decès en Avinhon